Інакш кажучы, на філфаку існавалі жорсткія каланіяльныя нормы, згодна з якімі выпускнікі беларуска-расейскага аддзялення не маглі паступаць у аспірантуру, напрыклад, пры кафедры замежнай літаратуры альбо тэарэтычнага і славянскага мовазнаўства. Гэта пасля вылезла бокам гэтаму факультэту – бо на нейкі час пасля 1991 паўстала запатрабаванне на беларускую мову як выкладовую. Карацей, беларуска-расейскае аддзяленне лічылася больш слабым, а мацнейшыя студэнты ішлі на расейскае. Такую кан’юктуру, магчыма, добра адчуваў Андрэй Хадановіч, які ў 1990 годзе паступіў на расейскае аддзяленне. А потым стаў аспірантам пры кафедры замежнай літаратуры, дзе дагэтуль працуе.